Seindah Takdir Cinta

Seindah Takdir Cinta ialah sebuah siri drama televisyen Malaysia 2016 arahan Zul Huzaimy, diadaptasi daripada novel 2013 dengan tajuk yang sama karya Kamsiah Abu terbitan Buku Prima. Drama ini dibintangi oleh Saharul Ridzwan, Amyra Rosli dan Redza Rosli. Drama ini memulakan tayangan perdana Slot Akasia TV3 menggantikan drama Duda Terlajak Laris.  Drama Seindah Takdir Cinta. MyInfoTaip.com. Dicapai 25 Mei 2016. 

 Sinopsis 
Mia Karmila, seorang gadis yang biasa hidup dengan cara moden dan penuh kemewahan, langsung tidak menyangka pertemuannya dengan seorang pemandu teksi bernama Ustaz Shariman yang telah berjaya merubah keseluruhan cara hidupnya. Melalui beberapa pertemuan yang tidak pernah dirancang telah membenihkan bibit-bibit cinta yang tulus dalam hati mereka.

Adrian, lelaki yang maco, bergaya dan kaya-raya, terus tidak berputus asa untuk mendapatkan Mia Karmila sebagai kekasihnya yang dapat memenuhi kerakusan nalurinya, walaupun ramai perempuan lain bersedia untuk memenuhi segala kehendaknya.

Perubahan sikap Mia Karmila benar-benar mencabar kelelakian Adrian sehingga dia bertekad, walau apapun syarat yang diminta Mia Karmila, Adrian tidak akan peduli. Yang pasti Mia Karmila menjadi miliknya. Dalam kepayahan dan kepiluan yang mencengkam jiwa, Mia Karmila terpaksa juga menerima ijab kabul Adrian apabila lelaki itu telah berjaya memenuhi setiap syarat yang dipintanya. Pilu di hati Mia Karmila bertambah parah apabila mengetahui Shariman adalah dalang yang membolehkan Adrian menikahinya.

Siapakah Shariman sebenarnya? 

Bagaimanakah Mia Karmila dapat meneruskan kehidupan hariannya bersama Adrian apabila Shariman juga sentiasa ada bersama mereka? Dapatkah Mia Karmila ataupun Shariman memadamkan rasa cinta yang pernah hadir dalam hati mereka?

Pelakon

Watak Utama
 Amyra Rosli sebagai Mia Karmila
 Saharul Ridzwan sebagai Ustaz Shariman
 Redza Rosli sebagai Adrian

Keluarga Mia Karmila
 Azri Iskandar sebagai Datuk Kamal
 Ifa Raziah sebagai Datin Mariam

Keluarga Adrian
 Mahmud Ali Bashah sebagai Tan Sri Affendi
 Raja Ema sebagai Puan Sri Zalina

Keluarga Ustaz Shariman
 Lydiawati sebagai Ustazah Habibah
 Mubarak Majid sebagai Ustaz Azri

Watak Pembantu
 Nazatty Rusli sebagai Zetty
 Tatty Hassan sebagai Diah
 Nada Syuhada sebagai Zila
 Ben Ali sebagai Rashid
 Aina Abdul sebagai Irma
 Hairi Safwan sebagai Taufik, kawan Shariman di Mekah
 Nazeri Md Isa sebagai Pak Manap

 Lagu Tema 

 Rujukan 

Kategori:Rancangan TV3
Kategori:Drama Melayu
Kategori:Drama adaptasi novel di Malaysia